28/12/2011 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Concurso específico de provisión de postos de traballo vacantes (2011-02).

A Xunta de Goberno, de acordo co disposto no R. D. Lexislativo 1/2008, do 13 de marzo, polo que se aproba o texto refundido da Lei de función pública de Galicia, así como no Decreto 93/1991, do 20 de marzo, polo que se aproba o Regulamento de provisión de postos de traballo, promoción profesional e promoción interna dos funcionarios da Comunidade Autónoma de Galicia resolveu convocar concurso específico para cubrir os postos de traballo que se relacionan no anexo desta resolución, de acordo coas seguintes bases: Base primeira.- Aspirantes.1. Poderán participar no presente concurso os funcionarios de carreira da Deputación Provincial da Coruña, agás os suspensos en firme, que non poderán participar mentres dure a suspensión, sempre que na data de finalización do prazo de presentación de solicitudes transcorresen dous anos desde a toma de posesión no último posto de traballo obtido por concurso ou libre designación ou procedan dun posto de traballo suprimido; e reúnan as condicións xerais esixidas na convocatoria na data que remate o prazo de presentación de instancias.2. Os funcionarios con algunha discapacidade poderán solicitar na propia solicitude de vacantes a adaptación do posto de traballo solicitado, sempre que non supoña unha modificación exorbitante no contexto da organización. A comisión de valoración poderá solicitarlle ao interesado, en entrevista persoal, a información que coide necesaria respecto á adaptación aducida, así como o ditame dos órganos técnicos da Administración laboral, sanitaria e, se é o caso, da comunidade autónoma correspondente, tocante á procedencia da adaptación e da compatibilidade do desempeño das tarefas e funcións do posto en concreto. Neste suposto, a resolución do concurso producirase despois de recibidos, analizados e avaliados pola comisión de valoración os informes pertinentes.3. Os funcionarios en servizos especiais ou en excedencia por coidado de familiares, só poderán tomar parte nesta convocatoria se, ao termo do prazo de presentación de instancias, transcorreron dous anos desde a toma de posesión do último destino definitivo obtido.4. Os funcionarios en excedencia voluntaria por interese particular (art.57.2 do Real decreto lexislativo1/2008, do 13 de marzo, polo que se aproba o texto refundido da Lei de función pública de Galicia e en excedencia voluntaria por agrupación familiar (art.57.3 da lei) só poderán participar se, ao termo do prazo de presentación de instancias, cumpriron o prazo mínimo de dous anos que han de permanecer na dita situación.5. Os funcionarios en situación de excedencia forzosa teñen a obriga de participar, se así se lles notifica.6. Dous funcionarios poderán condicionar a súa petición por razóns de convivencia familiar ao feito de que ambos os dous obteñan un posto de traballo, entendéndose en caso contrario anulada a petición efectuada por ambos os dous. Os funcionarios que se acollan a esta petición condicional deberán concretalo na súa instancia e acompañar unha fotocopia da petición do outro funcionario. Base segunda.- Fases e baremos de valoración. O presente concurso específico consta de dúas fases. Na primeira delas valoraranse os méritos xerais, e na segunda os específicos adecuados ás características do posto. A valoración dos méritos para a adxudicación de postos referirase á data do peche de presentación de instancias e efectuarase de acordo co seguinte baremo: 1. Primeira fase. Os méritos valoraranse cun máximo de 50 puntos e conforme co seguinte baremo: 1.1 Valoración do grao persoal consolidado. a) Por ter consolidado un grao persoal de igual ou superior nivel ao posto que se solicita: 10 puntos. b) Por ter consolidado un grao persoal de ata dous niveis inferior ao posto que se solicita: 8 puntos. c) Por ter consolidado un grao persoal de ata catro niveis inferior ao do posto que se solicita: 6 puntos. O funcionario que participe no presente concurso e teña un grao persoal consolidado ou que poida ser consolidado durante o período de presentación de instancias, deberá solicitar do órgano ou unidade a que se refira a base cuarta que a dita circunstancia quede expresamente reflectida no anexo III (certificado de méritos). 1.2. Valoración do traballo desenvolvido. Valorarase ata un máximo de 20 puntos tendo en conta a natureza das funcións encomendadas e conforme ó seguinte: a) Polo desempeño de postos de traballo en unidades de contido análogo ou similar ao de adscrición do posto de traballo que se solicita na Deputación provincial da Coruña con nivel de xefatura: 4 puntos por ano traballado ou fracción superior a seis meses, ata un máximo de 20 puntos. b) Polo desempeño de postos de traballo en unidades de contido análogo ou similar ao de adscrición do posto de traballo que se solicita na Deputación provincial sen nivel de xefatura: 2 puntos por ano traballado ou fracción superior a seis meses, ata un máximo de 10 puntos. c) Polo desempeño de postos de traballo en unidades de contido análogo ou similar ao de adscrición do posto de traballo que se solicita noutras administracións públicas: 1 punto por ano traballado ou fracción superior a seis meses, ata un máximo de 5 puntos. Os prazos mencionados nos apartados anteriores contaranse dende a data da toma de posesión dos destinos obtidos por concurso, libre designación ou novo ingreso. No caso dos funcionarios procedentes de situacións de excedencia voluntaria en calquera das súas modalidades, excedencia por coidado de fillos, expectativa de destino, excedencia forzosa, servizos especiais e suspensión de funcións, atenderase ao nivel do último posto que desempeñaban en activo ou, no seu defecto, atribuirase o nivel mínimo correspondente ao grupo no que se clasifique o seu corpo ou escala.1.3. Cursos de formación ou perfeccionamento. Valoraranse os cursos de formación e perfeccionamento convocados polo MAP, INAP, IGAE, EGAP, deputacións e outras entidades públicas, escolas oficiais de formación, universidades, INEM así como os convocados polos sindicatos dentro do vixente Acordo de formación continua nas Administracións públicas sobre materias directamente relacionadas coas funcións do posto convocado, nos que se expida diploma ou certificación de asistencia e/ou aproveitamento. Non se valorarán os diplomas relativos á celebración de xornadas, seminarios, simposios e similares. Así mesmo, valoraranse os cursos de idiomas oficiais da Unión Europea convocados polos organismos anteriormente indicados, cando constitúan un mérito para o desempeño do posto de traballo. Os cursos valoraranse ata un máximo de 10 puntos, aplicados da seguinte forma: -Pola participación como alumno ou como relator -De máis de 100 horas: 0,75 puntos -De máis de 70 a 100 horas: 0,50 puntos -De máis de 40 a 70 horas: 0,45 puntos -De 15 a 40 horas: 0,30 puntos -De menos de 15 horas: 0,10 puntos No suposto de que na acreditación dos cursos non figure o número de horas aplicarase a puntuación mínima. - Grao de coñecemento do idioma galego. -Curso de iniciación ao galego ou CELGA 2 0,30 puntos -Curso de perfeccionamento de galego ou CELGA 4: 0,45 puntos -Curso de linguaxe administrativa, nivel medio de linguaxe administrativa local, de linguaxe xurídica galega ou equivalentes: 0,50 puntos -Licenciatura en Filoloxía Galega, Interpretación e Tradución, nivel superior de linguaxe administrativa, de linguaxe xurídica galega ou equivalente: 0,75 puntos En caso de acreditar máis dun grao de coñecemento, só se computará o superior. Só se lle concederá validez, no que se refire a acreditación do coñecemento do galego, aos cursos, estudos ou titulacións homologados polo órgano correspondente da Consellaría de Educación e Ordenación Universitaria. O coñecemento do idioma galego só será obxecto de valoración neste epígrafe.1.5. Antigüidade. Valorarase ata un máximo de 10 puntos, a razón de 1 punto por ano ou fracción superior a 6 meses de servizos na administración. Para este efectos computaranse os servizos prestados con carácter previo ao ingreso no corpo ou escala, expresamente recoñecidos ao abeiro do disposto na Lei 70/1978, do 26 de decembro, de recoñecemento de servizos previos na administración pública. Non se computarán servizos que fosen prestados simultaneamente con outros igualmente alegados. Para superaren esta primeira fase, os funcionarios deberán alcanzar a puntuación mínima de 15 puntos.2. Segunda fase. Nesta fase valoraranse os méritos específicos adecuados ás características de cada posto de traballo, ata un máximo de 40 puntos. Todos os méritos alegados polos concursantes, adecuados ás características do posto solicitado, deberán estar acreditados documentalmente, mediante as correspondentes certificacións, xustificantes ou calquera outro medio admitido. A valoración dos méritos efectuarase mediante a puntuación obtida da media aritmética das outorgadas por cada membro da comisión, eliminándose a máxima e a mínima concedida ou, se é o caso, unha das que aparezan repetidas como tal. Neste punto valorarase: a) Memoria: os aspirantes deberán acompañar á súa instancia unha memoria por cada posto solicitado. Esta memoria consistirá nunha análise das tarefas do posto e dos requisitos, condicións e medios necesarios para o seu desempeño, a xuízo do candidato, con base na descrición do posto contida no anexo. A extensión da memoria será, como máximo, de dez follas en tamaño DIN- A4, mecanografadas a dobre espazo por unha soa cara. A comisión de valoración poderá opcionalmente citar a algún dos solicitantes para realizar entrevistas baseadas no contido da memoria. A valoración da memoria poderá alcanzar unha puntuación máxima de 10 puntos. b) Currículo.- Cada candidato deberá presentar o curriculum vitae para os efectos de valorar os méritos adecuados ao posto de traballo entre os que poderán figurar: titulacións académicas, cursos non valorados no apartado 1.3, diplomas, publicacións, estudos, traballos, coñecementos profesionais, achegas de experiencia, etc. A valoración do currículo poderá alcanzar unha puntuación máxima de 30 puntos. Para superar esta segunda fase de concurso, os candidatos deberán alcanzar a puntuación mínima de 10 puntos. A puntuación total obtida polos candidatos virá dada pola suma das puntuacións outorgadas aos concursantes en cada unha das fases anteriormente descritas. Base terceira.- Solicitudes. As solicitudes para tomar parte no presente concurso, dirixidas ao presidente da Deputación Provincial da Coruña, e axustadas ao anexo II da presente convocatoria con indicación, se procede, da orde de preferencia cando sexan varios os destinos solicitados, presentaranse no prazo de quince días hábiles a partir do seguinte ao da publicación da convocatoria no Boletín Oficial del Estado, no rexistro xeral desta deputación ou nas oficinas a que se refire o artigo 38.4 da Lei 30/1992, de réxime xurídico das administracións públicas e do procedemento administrativo común. Deberán ir acompañadas da memoria e da documentación acreditativa dos méritos que alegue o concursante. Só se estimarán os méritos e a memoria que resulten debidamente acreditados e que se presenten voluntariamente dentro do prazo sinalado na convocatoria. Base cuarta.- Acreditación de méritos. Os datos relativos ás circunstancias persoais e administrativas dos concursantes, así como os concernentes aos méritos que se aduzan, terán que acreditarse debidamente e han de ser os que en efecto correspondan á data de finalización do prazo de presentación de instancias.1. A xustificación das circunstancias persoais e administrativas do concursante, así como a súa situación e antigüidade, han de se efectuar mediante certificacións axustadas ao modelo que figura no anexo III, que deberán ser expedidas polo secretario xeral da corporación.2. Tamén haberán de se acreditar documentalmente, mediante certificado expedido para ese efecto, os méritos que os interesados aleguen como determinantes da súa idoneidade.3. Os funcionarios procedentes da situación de suspensión firme de funcións, excedencia voluntaria en calquera das súas modalidades, excedencia por coidado de fillo, expectativa de destino ou excedencia forzosa, acompañarán á súa solicitude declaración de non ter sido separados do servizo nin estar inhabilitados para cargo público.4. Os que participen no concurso estando en situación de suspensos firmes, deberán entregar certificado oficial no que conste a data de cumprimento da sanción. Base quinta.- Comisión de valoración. A valoración dos méritos para adxudicar os postos de traballo vacantes efectuaraa unha comisión composta polos seguintes membros: Presidente: o Xefe do Servizo de Planificación e Xestión de Recursos Humanos ou quen legalmente o substitúa. Vogais: -O xefe do servizo ou superior xerárquico ao que estea adscrito o posto de traballo obxecto do concurso e, no seu defecto, o funcionario que designe o presidente da corporación. -Dous técnicos da área á que estea adscrito o posto e, no seu defecto, o funcionario que designe o presidente da Corporación. Secretario: o xefe da Sección de Planificación de Recursos Humanos ou quen legalmente o substitúa. Os membros da comisión deberán pertencer aos grupos de titulación igual ou superior ao esixido para os postos convocados, tendo dereito a percibir as indemnizacións correspondentes por participación en órganos de selección do persoal, establecidas no Real decreto 462/2002 e demais lexislación complementaria. A comisión poderá solicitar da autoridade convocante a designación de expertos que en calidade de asesores actuarán con voz pero sen voto. A comisión poderá, en calquera momento, reclamar dos interesados as aclaracións ou, se é o caso, a documentación adicional que se coide necesaria para a comprobación dos méritos alegados. Base sexta.- Adxudicación de postos de traballo.1. A proposta de adxudicación de cada un dos postos, efectuarase atendendo á puntuación total obtida sumando os resultados finais das dúas fases, sempre que en cada unha delas superasen a puntuación mínima esixida.2. En caso de empate na puntuación, acudirase para o dirimir á outorgada nos méritos específicos. De persistir o empate, atenderase á maior puntuación outorgada, e por este orde, no grao persoal, a valoración do traballo desenvolvido, os cursos de formación, a antigüidade e o coñecemento do galego, en aplicación do artigo 10.5 do Decreto 93/1991, de 20 de marzo, polo que se aproba o Regulamento de provisión de postos de traballo, promoción profesional e promoción interna dos funcionarios da Comunidade Autónoma de Galicia. De persistir o empate acudirase á data de ingreso como funcionario de carreira no corpo ou escala desde o que se concursa e, no seu defecto, ao número obtido no proceso selectivo.3. Os postos de traballo incluídos na convocatoria non poderán declarase desertos cando existan concursantes que, téndoos solicitado, obtivesen a puntuación mínima esixida en cada caso, salvo nos supostos en que, como consecuencia dunha reestruturación ou modificación da correspondente relación de postos de traballo, se amortizasen ou modificasen nas súas características funcionais, orgánicas ou retributivas. Base sétima.- Destinos.1. Os destinos adxudicados consideraranse de carácter voluntario e, en consecuencia, non xerarán dereito ao abonamento de indemnizacións por concepto ningún.2. Os destinos adxudicados serán irrenunciables, salvo que antes de finalizar o prazo de toma de posesión, obtivese outro destino mediante convocatoria pública, podendo neste caso optar por un dos dous, estando obrigados a comunicalo por escrito nos tres días seguintes á opción realizada. Base oitava.-Resolución e toma de posesión.1. A presente convocatoria resolveraa o presidente da deputación nun prazo non superior a dous meses desde o día seguinte ao da finalización de presentación de instancias, de acordo co previsto no artigo 13 do Decreto 93/1991, polo que se aproba o Regulamento de Provisión de Postos de traballo, Promoción Profesional e Promoción interna dos funcionarios da Comunidade Autónoma de Galicia e publicarase no Boletín Oficial del Estado.2. De acordo co artigo 14 da Constitución española e a Directiva comunitaria do 9 de febreiro de 1976, a Administración pública leva a cabo unha política de igualdade de trato entre homes e mulleres polo que se refire ao acceso ao emprego, á formación profesional e ás condicións de traballo.3. O persoal que obteña destino a través deste concurso non poderá participar noutros, ata que transcorresen dous anos desde a toma de posesión do posto adxudicado, salvo o suposto recollidos no artigo 29.1 do R. D. Lexislativo 1/2008, polo que se aproba o texto refundido da Lei de función pública de Galicia.4. O prazo para tomar posesión será de tres días hábiles se non implica cambio de residencia do funcionario, ou dun mes se comporta cambio de residencia ou o reingreso ao servizo activo. O prazo de toma de posesión comezará a contarse a partir do día seguinte ao do cesamento, que deberá efectuarse dentro dos tres días hábiles seguintes á publicación da resolución do concurso no Boletín Oficial del Estado. Se a resolución comporta o reingreso ao servizo activo, o prazo de toma de posesión deberá computarse desde a dita publicación. O cómputo dos prazos posesorios iniciarase cando finalicen os permisos ou licenzas que lles fosen concedidos aos interesados. Base novena. Contra a presente resolución, que esgota a vía administrativa, cabe recurso contencioso-administrativo, de acordo ao disposto nos artigos 9 a) e 14.2º da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao a súa publicación (artigo 46.1º da citada lei) ou, potestativamente e con carácter previo, recurso administrativo de reposición perante o mesmo órgano que o ditou, no prazo dun mes (artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, segundo redacción dada pola Lei 4/1999, do 13 de xaneiro). A Coruña, 19 de decembro de 2011 O Presidente O Secretario Diego Calvo Pouso José Luis Almau Supervía DOG Nº: DATA: CONCURSO XERAL/ESPECÍFICO. DNI: APELIDOS E NOME: TELÉFONO DE CONTACTO (con prefixo): DATA DE NACEMENTO: ESCALA/SUBESCALA/CORPO/CLASE/CATEGORÍA: GRUPO: GRAO: DATA CONSOLIDACIÓN GRAO: SITUACIÓN ADMINISTRATIVA NA DEPUTACIÓN DA CORUÑA: DENOMINACIÓN: DATA DE TOMA DE POSESIÓN: NIVEL: MODO DE PROVISIÓN: LOCALIDADE: ADMINISTRACIÓN (Estatal, Autonómica, Local): PREFERENCIA 1: DENOMINACIÓN DO POSTO: Nº ORDE: UNIDADE DE ADSCRICIÓN: NIVEL: PREFERENCIA 2: DENOMINACIÓN DO POSTO: Nº ORDE: UNIDADE DE ADSCRICIÓN: NIVEL: PREFERENCIA 3: DENOMINACIÓN DO POSTO: Nº ORDE: UNIDADE DE ADSCRICIÓN: NIVEL: ESCALA/SUBESCALA: GRUPO: ANOS: MESES: DÍAS: ESCALA/SUBESCALA: GRUPO: ANOS: MESES: DÍAS: ESCALA/SUBESCALA: GRUPO: ANOS: MESES: DÍAS: ESCALA/SUBESCALA: GRUPO: ANOS: MESES: DÍAS: ESCALA/SUBESCALA: GRUPO: ANOS: MESES: DÍAS: RECIBIDOS/IMPARTIDOS (ESPECIFICAR EN CADA UN DELES): (Continuar ao dorso se é necesario) 1.- DENOMINACIÓN: ADMÓN./CENTRO: 2.- DENOMINACIÓN: ADMÓN./CENTRO: 3.- DENOMINACIÓN: ADMÓN./CENTRO: 4.- DENOMINACIÓN: ADMÓN./CENTRO: 5.- DENOMINACIÓN: ADMÓN./CENTRO: Como DISCAPACITADA/O solicito a ADAPTACIÓN dos postos nº: / / / / (Alegación para a valoración do traballo desenvolvido e méritos específicos: Xuntar en folla á parte). DECLARO BAIXO A MIÑA RESPONSABILIDADE que coñezo expresamente e reúno os requisitos esixidos na Convocatoria para desempeña-lo/s posto/s de traballo que solicito e que os datos e circunstancias que fago constar no presente anexo son certos. (Lugar, data e sinatura): SR. PRESIDENTE DA DEPUTACIÓN PROVINCIAL DA CORUÑA (SERVIZO DE PLANIFICACIÓN E XESTIÓN DE RECURSOS HUMANOS). Av. Alférez Provisional 2.15071-A CORUÑA. CERTIFICACIÓN D/Dª Cargo Certifico: que segundo os antecedentes que constan neste centro, o/a funcionario/a abaixo indicado/a ten acreditados os seguintes extremos: 1.- DATOS PERSOAIS Apelidos e nome: DNI: Corpo ou Escala: Grupo: Administración á que pertence: Titulación Académica: 2.- SITUACIÓN ADMINISTRATIVA 1. Servizo activo 2. Servizos especiais 3. Servizos en outras Admóns. Públicas Data traslado: 4. Suspensión firme de funcións. Data terminación período suspensión: 5. Excedencia por coidado de fillos (1). 6. Excedencia voluntaria (1). Modalidade: 7. Expectativa de destino (1). 8. Excedencia forzosa (1). (1) Data cesamento servicio activo: Toma posesión último destino definitivo: 9. Outras situacións: 3.- DESTINO 3.1 Destino definitivo: Admón. Estado, Comunidade Autónoma, Corporación Local: Denominación do posto: Nivel: Data toma de posesión: Localidade: Provincia: 3.2 Destino Provisional: a) Comisión de servizos en: Denominación posto: Localidade: Data toma de posesión: Nivel posto: b) Reingreso con carácter provisional en: Localidade: Data toma de posesión: Nivel posto: c) Outros supostos: 4. MÉRITOS 4.1. Grao Persoal: Data consolidación: 4.2. Postos desempeñados excluído o destino actual Denominación: 1: 2: 3: Servizo ou unidade asimilada: 1: 2: 3: Admón. Pública: 1: 2: 3: Nivel CD: 1: 2: 3: Tempo (a/m/d) 1: 2: 3: 4.3. Antigüidade: tempo de servizos recoñecidos na Administración, ata a data de finalización do prazo de presentación de instancias: Administración: 1: 2: 3: 4: 5: Escala/Subescala/Corpo/Clase/Categoría: 1: 2: 3: 4: 5: Grupo: 1: 2: 3: 4: 5: Anos: 1: 2: 3: 4: 5: Meses: 1: 2: 3: 4: 5: Días: 1: 2: 3: 4: 5: Total tempo de servizo: CERTIFICACIÓN que expido a petición do interesado e para que produza efectos no concurso convocado no BOE/DOG núm. de data (Lugar, data, sinatura e selo)